Ukucobelela ngenzululwazi

Ukucobelela ngenzululwazi kuhlanganisa izinhlobo zobuqhebeqhebe ezixhumanisa inzululwazi kanye noluntu.  Imigomo evamile yokucobelela ngenzululwazi ihlanganisa ukwazisa labo abangebona ongoti ngeziphumo zocwaningo lenzululwazi, ukukhulisa ukuqwasha komphakathi kanye nentshisekelo ngenzululwazi, ukuthonya izimo zengqondo nokuziphatha kwabantu, ukwazisa inqubomgomo yomphakathi, nokuxhumana nemiphakathi eyahlukene ukuze kuxoxwe nezinkinga zoluntu.  Igama elithi "ukucobelela ngenzululwazi" libhekisela ezimweni lapho izethameli zingezona izingcweti zesihloko senzululwazi okuxoxwa ngaso (ukufinyelela abangaphandle), nakuba abanye ababhali bethi ukucobelelana okwenzeka phakathi kwezingcweti ("ukufinyelela ngaphakathi" okwenziwa ngezishicilelwa eziyimihela yenzululwazi ) nakho kuluhlobo lokucobelelana ngenzululwazi. Izibonelo zokufinyelela abangaphandle komkhakha emphakathini zihlanganisa ubuntatheli benzululwazi kanye nokuxhumana kwezempilo. Njengoba Inzululwazi inomthelela ongokombusazwe, isimilo nezomthetho, ukucobelelana ngenzululwazi kungalekelela ukuvala igebe eliphakathi kwababambiqhaza abahlukene abasebenza ngequbomgomo yomphakathi, nakwezezimboni, nasezinhlanganweni zomphakathi, ngokwakha ukwethembena okuzoba umgogodla walenqubo.

Abacobeleli ngenzululwazi bayiqembu elibanzi labantu: ongoti benzululwazi, izintatheli zenzululwazi, amaciko wenzululwazi, izingcwepheshi zezempilo, abafundisi ngemvelo, abeluleki benzululwazi kwabenza ingqubomgomo, kanye nabo bonke abacobelela abanye emphakathini ngenzululwazi. Bavame ukusebenzisa ubunyoninco bokunandisa nokuthonya, obuhlanganisa amahlaya, ukulandisa indaba, nezifenqo ukuze baxhumane nalokho okuthandwa futhi kuhlonishwe izethameli zabo.

Ukucobelela ngenzululwazi kubuye kube umkhakha ovubuqeqesho womchazabuntu  kuzihlokondaba ezifana nesidukiso, uvo lomphakathi ngezobuchwepheshe ezintsha, kanye nokugxambukela kwezombusazwe kwezenzululwazi. Sekuphele amashumi eminyaka, ucwaningo lokucobelela ngenzululwazi lungenalo ithonya elikhulu emkhakheni wokucobelela ngenzululwazi,Isihlaziyo sokuqala esiningiliziwe socwaningo lamazwe sagunyazwa uMnyango kahulumeni obizwa German Federal Ministry of Education and Research: 

Ngokomlando, osonzululwazi bakwaNgqondonkulu bebengavunyelwe ukuchitha isikhathi sabo beqwashisa umphakathi, kodwa lokho sekuguqukile. Abaxhasi bocwaningo sebalindele ukuba abacwaningi babe nethonya elikhulu ngale kokushicilela kumhela wakwaNgqondonkulu. Inani elikhulayo losonzululwazi, ikakhulu abasebasha, bayakuthakasela ukuxhumana nomphakathi ngezinkundla zokuxhumana nangemicimbi enezihambeli, nakuba bethi kusanemigoqo yezikhungo ebavimbayo.

Ukucobelelana ngenzululwazi kuhlobene kakhulu nemikhakha elandelayo: imfundo yenzululwazi engahleliwe, Inzululwazi yezakhamizi, nokudingida komphakathi ngenzululwazi, futhi ayikho indlela ecacile yokuhlukanisa lemikhakha. Njengezinye izici zoluntu, ukucobelela ngenzululwazi kuthonywa ukungalingani okusezweni okunomthelela kokubili ngaphakathi  nangaphandle.

 Imithombo